थारैनो खन्थाइगिरिया बैसागुखौ बर’फोरनि मोनसे गोनां रंजाथाइ फोरबो महरै बेखेवसारदों।गामिनि अनलायनाय सानथौखौ बे बैसागु खन्थाइयाव गोख्रोङै जों मोनदांनो हायो। खन्थाइगिरि महरै जगत चन्द्र बसुमतारीया सासे मिथिंगानि खन्थाइगिरि, सुबुंनि खन्थाइगिरि। Folk elements आ बिथांनि बुंजाथाव खन्थाइनि आखुथाइ। थारैब्ला 87 बोसोर बैसोआव जिउ आगारनाय गेदेमा खन्थाइगिरिया आरोबाव खन्थाइ लिरबावदों ना लिराखैमोन साननो गोनां। संनानै नायनो गोनां। थुनलाइयारि बिजिरसंग्राफोरा बिजिरसोमनायनि गोनांथि दं। अब्लासो बिथांनि थुनलाइयारि बिहोमाखौ मोनदांनो हागोन।